text: Udsalg på byggegrunde
  28 februar 2012 kl. 11.33
  Kolding Kommune sætter 90 ledige byggegrunde på udsalg.
  Udsalget varer frem til den 16. april.
  For eksempel har kommunen slået 377.500 kroner af en grund på Odins Ager i Dalby, skriver Lokalavisen Budstikken Kolding.
  Ud over afslag på op til 35 procent på grundene, får køberne også udgifterne til registreringsafgift, advokat, tinglysning, tilslutningsafgifter og moms dækket.
  